
ŠILUTĖS RAJONO SAVIVALDYBĖS
TARYBA

	


SPRENDIMAS
DĖL ŠILUTĖS RAJONO SAVIVALDYBĖS TARYBOS 2021 M. SPALIO 28  D. SPRENDIMO NR. T1-826 „DĖL GLOBOS CENTRO VEIKLOS IR VAIKO BUDINČIO GLOBOTOJO VYKDOMOS PRIEŽIŪROS ORGANIZAVIMO  ŠILUTĖS RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO

2023 m.                d. Nr. T1-
Šilutė

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 15 straipsnio 2 dalies 30 punktu, Lietuvos Respublikos socialinių paslaugų įstatymo 9 straipsniu, Vaiko globos organizavimo nuostatais, patvirtintais Lietuvos Respublikos Vyriausybės 2002 m. kovo 27 d. nutarimu Nr. 405 „Dėl Vaiko globos organizavimo nuostatų patvirtinimo“, ir  Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo, patvirtinto Lietuvos Respublikos socialinės apsaugos ir darbo ministro 2018 m. sausio 19 d. įsakymu Nr. A1-28 „Dėl Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo patvirtinimo“, 54 punktu, Šilutės rajono savivaldybės taryba nusprendžia:
1. Pakeisti Globos centro veiklos ir vaiko budinčio globotojo vykdomos priežiūros organizavimo  Šilutės rajono savivaldybėje tvarkos aprašą, patvirtintą Šilutės rajono savivaldybės tarybos 2021 m. spalio 28 d. sprendimu Nr. T1-826 „Dėl Globos centro veiklos ir vaiko budinčio globotojo vykdomos priežiūros organizavimo Šilutės rajono savivaldybėje tvarkos aprašo patvirtinimo“:
1.1. Papildyti 131 punktu:
„13.1 Kriziniais atvejais, kai vaikas paliktas Šilutės rajono savivaldybės teritorijoje be įstatyminio atstovo arba vaiko deklaruota gyvenamoji vieta yra ne Šilutės rajono savivaldybėje, vaikas gali būti laikinai (ne ilgiau kaip iki 3 parų) apgyvendinamas Globos centro arba budinčio globotojo šeimoje.“
1.2. Pakeisti 15 punktą ir jį išdėstyti taip:
,,15.  Globos centro budintiems globotojams, globėjams (rūpintojams), šeimynos dalyviams, bendruomeninių vaikų globos namų darbuotojams ir įtėviams teikiamos paslaugos finansuojamos iš savivaldybės biudžeto lėšų. Budinčio globotojo veiklą per globos centrą finansuoja ta savivaldybė, kurios iniciatyva vaikui nustatyta globa (rūpyba) globos centre. Vaiko gerovės ir globos centras, vykdydamas Globos centro funkcijas, kiekvienais metais teikia informaciją Savivaldybės administracijai dėl lėšų poreikio ir planuojamų paslaugų teikimo Savivaldybės mero nustatyta tvarka.“

1.3. Papildyti 241 punktu:
,,241. Savivaldybės administracija vaiko globėjui (rūpintojui), kuris nėra susijęs artimais giminystės ryšiais su globėju (rūpintoju), moka pagalbos pinigus, t. y. 2 bazinių socialinių išmokų dydžio mėnesinę  piniginę išmoką“.
2. Skelbti šį sprendimą Teisės aktų registre ir Šilutės rajono savivaldybės interneto svetainėje www.silute.lt. 





Savivaldybės meras                                                                                                Vytautas Laurinaitis




























Parengė 
Vaida Lotužienė, tel. +370 659 93 873, el. p. vaida.lotuziene@silute.lt

